pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 12 – 18 มิถุนายน 2563
วันศุกร์ที่ 19 มิถุนายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 12 – 18 มิถุนายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 12 – 18 มิถุนายน 2563 พบการกระทําผิด จํานวน 580 คดี คิดเป็นเงินค่าปรับ 12.42 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 12 - 18 มิถุนายน 2563) พบว่ามีการกระทําผิด จํานวน 580 คดี คิดเป็นเงินค่าปรับ 12.42 ล้านบาท โดยแยกเป็น สุรา จํานวน 348 คดี ค่าปรับ 4.00 ล้านบาท ยาสูบ จํานวน 159 คดี ค่าปรับ 4.08 ล้านบาท ไพ่ จํานวน 15 คดี ค่าปรับ 0.12 ล้านบาท น้ํามันและผลิตภัณฑ์น้ํามัน จํานวน 19 คดี ค่าปรับ 2.16 ล้านบาท รถจักรยานยนต์ จํานวน 23 คดี ค่าปรับ จํานวน 0.82 ล้านบาท และสินค้าอื่น ๆ จํานวน 16 คดี ค่าปรับ 1.24 ล้านบาท โดยมีของกลางแยกเป็นน้ําสุรา จํานวน 5,553.055 ลิตร ยาสูบ จํานวน 12,083 ซอง ไพ่ จํานวน 513 สํารับ น้ํามันและผลิตภัณฑ์น้ํามัน จํานวน 176,510.000 ลิตร รถจักรยานยนต์ จํานวน 21 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 18 มิถุนายน 2563 พบว่ามีการกระทําผิด จํานวน 20,798 คดี คิดเป็นเงินค่าปรับ 356.46 ล้านบาท โดยแยกเป็น สุรา จํานวน 11,862 คดี ค่าปรับ 121.52 ล้านบาท ยาสูบ จํานวน 6,196 คดี ค่าปรับ 145.58 ล้านบาท ไพ่ จํานวน 435 คดี ค่าปรับ 6.57 ล้านบาท น้ํามันและผลิตภัณฑ์น้ํามัน จํานวน 939 คดี ค่าปรับ 34.85 ล้านบาท น้ําหอม จํานวน 45 คดี ค่าปรับ 1.33 ล้านบาท รถจักรยานยนต์ จํานวน 919 คดี ค่าปรับ จํานวน 21.39 ล้านบาท และสินค้าอื่น ๆ จํานวน 402 คดี ค่าปรับ 25.22 ล้านบาท โดยมีของกลางแยกเป็นน้ําสุรา จํานวน 1,268,335.170 ลิตร ยาสูบ จํานวน 367,708 ซอง ไพ่ จํานวน 59,371 สํารับ น้ํามันและผลิตภัณฑ์น้ํามัน จํานวน 2,339,675.000 ลิตร น้ําหอม จํานวน 42,732 ขวด รถจักรยานยนต์ จํานวน 1,015 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ครม. ผ่านร่างกฎกระทรวงให้นายจ้างดูแลสุขภาพลูกจ้าง
วันพุธที่ 30 ตุลาคม 2562
ครม. ผ่านร่างกฎกระทรวงให้นายจ้างดูแลสุขภาพลูกจ้าง
ครม. เห็นชอบผ่านร่างกฎกระทรวงคุ้มครองดูแลสุขภาพและความปลอดภัยของลูกจ้าง ให้นายจ้างจัดให้มีการตรวจสุขภาพลูกจ้างที่ทํางานเกี่ยวกับปัจจัยเสี่ยงครั้งแรกภายใน 30 วัน นับแต่รับลูกจ้างเข้าทํางาน และครั้งต่อไปอย่างน้อยปีละ 1 ครั้ง
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน เปิดเผยว่า การประชุมคณะรัฐมนตรี เมื่อวันที่ 29 ตุลาคม 2562 ที่ผ่านมา ครม. ได้มีมติเห็นชอบผ่านร่างกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการจัดให้มีการตรวจสุขภาพลูกจ้างที่ทํางานเกี่ยวกับปัจจัยเสี่ยง พ.ศ. .... ตามที่กระทรวงแรงงานเสนอ ซึ่งสาระสําคัญของร่างกฎกระทรวงดังกล่าวกําหนดให้นายจ้างต้องจัดให้มีการตรวจสุขภาพลูกจ้างครั้งแรกภายใน 30 วัน นับแต่รับลูกจ้างเข้าทํางาน และครั้งต่อไปอย่างน้อยปีละ 1 ครั้ง และในกรณีที่ลูกจ้างหยุดงาน 3 วันทํางานติดต่อกันเนื่องจากประสบอันตรายหรือเจ็บป่วยให้นายจ้างขอความเห็นจากแพทย์หรือจัดให้มีการตรวจสุขภาพก่อนให้ลูกจ้างกลับเข้าทํางาน โดยนายจ้างเป็นผู้รับผิดชอบค่าใช้จ่ายในการตรวจสุขภาพให้แก่ลูกจ้าง
นายสมบูรณ์ กล่าวต่อไปว่า นอกจากนี้ กฎกระทรวงยังได้กําหนดให้นายจ้างจะต้องจัดให้มีสมุดสุขภาพประจําตัวของลูกจ้าง และให้บันทึกผลการตรวจสุขภาพ พร้อมแจ้งผลการตรวจให้ลูกจ้างภายใน 7 วัน แต่หากพบว่าผลการตรวจสุขภาพผิดปกติให้แจ้งลูกจ้างภายใน 3 วัน และเมื่อสิ้นสุดการจ้างให้มอบสมุดสุขภาพประจําตัวให้แก่ลูกจ้าง ทั้งนี้ สําหรับลูกจ้างที่มีหลักฐานทางการแพทย์แสดงว่าไม่อาจทํางานในหน้าที่เดิมได้ให้นายจ้างเปลี่ยนงานให้ตามสมควรโดยคํานึงถึงสุขภาพและความปลอดภัยของลูกจ้างด้วย ซึ่งกฎกระทรวงดังกล่าวอยู่ระหว่างการเตรียมประกาศในราชกิจจานุเบกษาเพื่อให้มีผลบังคับใช้ต่อไป หากมีข้อสงสัยสามารถสอบถามได้ที่สายด่วน 1506 กด 3
รัฐบาลไทย-ข่าวทำเนียบรัฐบาล-ปลัด พม. กำชับ จนท. เร่งเยียวยาจิตใจ 2 พี่น้อง ที่แม่เสียชีวิตจากการถูกพ่อฆาตกรรม ที่ย่านหนองจอก กรุงเทพฯ
วันศุกร์ที่ 14 กรกฎาคม 2560
ปลัด พม. กําชับ จนท. เร่งเยียวยาจิตใจ 2 พี่น้อง ที่แม่เสียชีวิตจากการถูกพ่อฆาตกรรม ที่ย่านหนองจอก กรุงเทพฯ
ปลัด พม. กําชับ จนท. เร่งเยียวยาจิตใจ 2 พี่น้อง ที่แม่เสียชีวิตจากการถูกพ่อฆาตกรรม ที่ย่านหนองจอก กรุงเทพฯ
วันนี้ (14 ก.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 671/2557-2560เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายไมตรีกล่าวว่า จากกรณีหญิงวัย 39 ปี ถูกฆาตกรรมในบ้านพัก ซึ่งผู้ต้องสงสัยในการฆาตกรรมคือสามี ชาวปากีสถาน โดยการใช้อาวุธมีดแทงที่ลําตัวอย่างโหดเหี้ยมจนเสียชีวิต สร้างความเศร้าโศกเสียใจให้กับลูกชายและ ลูกสาวที่กลับมาพบเห็นเป็นอย่างมาก ที่ย่านหนองจอก กรุงเทพมหานคร นั้น ตนได้กําชับให้หน่วยงานที่เกี่ยวข้อง ในสังกัดกระทรวงการพัฒนาสังคมและความมั่นคงของมนุษย์ (พม.) ได้แก่ กรมกิจการเด็กและเยาวชน (ดย.) พร้อมหน่วยงานที่เกี่ยวข้องในพื้นที่เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมเร่งเยียวยาฟื้นฟูสภาพจิตใจของเด็ก ทั้ง 2 คนอย่างใกล้ชิด เพื่อให้เด็กมีสภาพจิตใจที่เข้มแข็งและสามารถกลับมาใช้ชีวิตได้อย่างปกติในสังคม และช่วยเหลือ เรื่องการติดตามหาญาติเพื่อรับเด็กไปดูแล อีกทั้ง ร่วมกันหาแนวทางการช่วยเหลือดูแลและคุ้มครองสวัสดิภาพของเด็กตามพระราชบัญญัติคุ้มครองเด็ก พ.ศ. 2546 ต่อไป
นายไมตรีกล่าวเพิ่มเติมว่า สําหรับกรณีหญิงชราวัย 60 ปี พร้อมหลานชายวัย 5 ขวบ ที่ประสบอุบัติเหตุถูกรถยนต์ชน จนได้รับบาดเจ็บสาหัส หนังศีรษะเปิด ไหปลาร้าแตก กระดูกแขนหลุด และมีแผลถลอกทั่วร่างกายต้องเย็บแผลหลายแห่ง แต่คู่กรณีไม่รับผิดชอบค่ารักษาพยาบาล ซึ่งครอบครัวมีฐานะยากจน และตอนนี้ไม่สามารถประกอบอาชีพร้อยพวงมาลัยขายได้ ทําให้ครอบครัวขาดรายได้ ที่ย่านบึงกุ่ม กรุงเทพมหานคร นั้น ตนได้กําชับให้หน่วยงานที่เกี่ยวข้องในสังกัดกระทรวงการพัฒนาสังคมและความมั่นคงของมนุษย์ (พม.) ได้แก่ กรมกิจการผู้สูงอายุ (ผส.) กรมกิจการเด็กและเยาวชน (ดย.) พร้อมหน่วยงานที่เกี่ยวข้องในพื้นที่เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุและด้านเด็ก ของกระทรวง พม. พร้อมมอบสิ่งของเครื่องใช้ที่จําเป็น อุปกรณ์การศึกษา พร้อมประสานหน่วยงานที่เกี่ยวข้องในพื้นที่ช่วยเหลือเรื่องการรักษาพยาบาลของผู้ป่วยอย่างใกล้ชิด และการศึกษาของเด็กชายในระยะยาว นอกจากนี้ ให้ความช่วยเหลือและแนะนําในเรื่องสวัสดิการสังคมตามความเหมาะสมในระยะยาวต่อไป
รัฐบาลไทย-ข่าวทำเนียบรัฐบาล-รองปลัดฯภานุวัฒน์ เป็นประธานการประชุมคณะกรรมการแร่ ครั้งที่ 1/2563
วันศุกร์ที่ 31 มกราคม 2563
รองปลัดฯภานุวัฒน์ เป็นประธานการประชุมคณะกรรมการแร่ ครั้งที่ 1/2563
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 1/2563 ณ ห้องประชุมดีบุก ชั้น 2 กรมอุตสาหกรรมพื้นฐานและการเหมืองแร่
วันที่ 30 มกราคม 2563 เวลา 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 1/2563 โดยมีนายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ และนายสกล จุลาภา ผู้อํานวยการกองบริการงานอนุญาต เป็นเลขานุการและผู้ช่วยฝ่ายเลขานุการ ทั้งนี้ คณะกรรมการประกอบไปด้วยผู้ทรงคุณวุฒิหลากหลายสาขา อาทิ การทําเหมือง สังคมศาสตร์ สิ่งแวดล้อม และสุขภาพ ด้านละ 1 ท่าน และผู้แทนองค์กรชุมชน องค์กรเอกชน พร้อมด้วยข้าราชการและผู้แทนหน่วยงานที่เกี่ยวข้อง ณ ห้องประชุมดีบุก ชั้น 2 กรมอุตสาหกรรมพื้นฐานและการเหมืองแร่
โดยประเด็นหลักในการประชุม คือ ให้ความเห็นชอบในการอนุญาตประทานบัตร จํานวน 2 เรื่อง และคําขอต่ออายุประทานบัตร 1 เรื่อง ตามพระราชบัญญัติแร่ พ.ศ. 2560
รัฐบาลไทย-ข่าวทำเนียบรัฐบาล-รมว.วธ. เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดราชผาติการามวรวิหาร
วันพฤหัสบดีที่ 14 พฤษภาคม 2563
รมว.วธ. เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดราชผาติการามวรวิหาร
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ณ วัดราชผาติการามวรวิหาร
วันที่ ๑๔ พฤษภาคม ๒๕๖๓ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กราบสักการะพระธรรมปาโมกข์ เจ้าอาวาสวัดราชผาติการามวรวิหาร พร้อมทั้งเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นายสมเกียรติ์ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดราชผาติการามวรวิหาร เขตดุสิต กรุงเทพฯ
รัฐบาลไทย-ข่าวทำเนียบรัฐบาล-รมว.ทส. ให้การต้อนรับรัฐมนตรีช่วยว่าการกระทรวงสิ่งแวดล้อมญี่ปุ่น
วันพุธที่ 22 สิงหาคม 2561
รมว.ทส. ให้การต้อนรับรัฐมนตรีช่วยว่าการกระทรวงสิ่งแวดล้อมญี่ปุ่น
รมว.ทส. ให้การต้อนรับรัฐมนตรีช่วยว่าการกระทรวงสิ่งแวดล้อมญี่ปุ่น
รมว.ทส. ให้การต้อนรับรัฐมนตรีช่วยว่าการกระทรวงสิ่งแวดล้อมญี่ปุ่น
วันนี้ (22 สิงหาคม 2561) เวลา 13.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วย ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) เลขาธิการสํานักงานนโยบายและแผนทรัพยากรธรรมชาติและสิ่งแวดล้อม (นางรวิวรรณ ภูริเดช) อธิบดีกรมทรัพยากรทางทะเลและชายฝั่ง (นายจตุพร บุรุษพัฒน์) ร่วมให้การต้อนรับรัฐมนตรีช่วยว่าการกระทรวงสิ่งแวดล้อมญี่ปุ่น (นางนาโอมิ โทกาชิกิ) และคณะ ในโอกาสเข้าเยี่ยมคารวะและเยือนประเทศไทย ในการนี้ ทั้ง 2 ประเทศได้หารือกันในประเด็นด้านสิ่งแวดล้อมต่างๆ ได้แก่ การเปลี่ยนแปลงสภาพภูมิอากาศ การจัดการของเสียรวมถึงขยะอิเล็กทรอนิกส์และพลาสติก อุทยานแห่งชาติ และความเป็นไปได้ในการจัดการประชุมระดับอาเซียนด้านขยะทะเลต่อเนื่อง (back-to-back) กับการประชุมระดับรัฐมนตรีและเจ้าหน้าที่อาวุโสด้าน 3R ของภูมิภาคเอเชียและแปซิฟิก ครั้งที่ 9 (The High-level Ninth Regional 3R Forum in Asia and the Pacific) โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวขอบคุณในความร่วมมือและความช่วยเหลือในด้านสิ่งแวดล้อมจากรัฐบาลญี่ปุ่น
ภาพ: ระพีพัฒน์, ข่าวและเผยแพร่: อาทิตยา
รัฐบาลไทย-ข่าวทำเนียบรัฐบาล-ก.ยุติธรรม จัดประชุมพิจารณาคดีความผิดทางอาญาเป็นคดีพิเศษ ตามพระราชบัญญัติการสอบสวนคดีพิเศษ พ.ศ. ๒๕๔๗
วันศุกร์ที่ 29 มิถุนายน 2561
ก.ยุติธรรม จัดประชุมพิจารณาคดีความผิดทางอาญาเป็นคดีพิเศษ ตามพระราชบัญญัติการสอบสวนคดีพิเศษ พ.ศ. ๒๕๔๗
ก.ยุติธรรม จัดประชุมพิจารณาคดีความผิดทางอาญาเป็นคดีพิเศษตามพระราชบัญญัติการสอบสวนคดีพิเศษ พ.ศ. ๒๕๔๗
ในวันพฤหัสบดีที่ ๒๘ มิถุนายน ๒๕๖๑ เวลา ๑๑.๑๑ น.
ณ ห้องประชุมคณะรัฐมนตรี ชั้น ๒
อาคารสํานักเลขาธิการคณะรัฐมนตรี ทําเนียบรัฐบาล กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการคดีพิเศษ (กคพ.) ครั้งที่ ๑/๒๕๖๑
โดยที่ประชุมได้หารือและมีมติให้คดีความผิดทางอาญาเป็นคดีพิเศษที่ต้องดําเนินการสืบสวนและสอบสวน
ตามพระราชบัญญัติการสอบสวนคดีพิเศษ พ.ศ. ๒๕๔๗ จํานวน ๒ เรื่อง ดังนี้
เรื่องที่ ๑ กรณีการหายตัวไปของนายพอละจี รักจงเจริญ หรือบิลลี่
แกนนําประชาชนชาวกะเหรี่ยงบ้านโป่งลึก – บางกลอย อําเภอแก่งกระจาน จังหวัดเพชรบุรี
เรื่องที่ ๒ กรณีการบุกรุกที่ดินในเขตอุทยานแห่งชาติหาดเจ้าไหม พื้นที่บริเวณเกาะกระดาน
หมู่ที่ ๒ ตําบลเกาะลิบง อําเภอกันตัง จังหวัดตรัง
นอกจากนี้ ได้เห็นชอบกรณีกรมสอบสวนคดีพิเศษทบทวนภารกิจหน้าที่
เพื่อปรับลดกฎหมายในความรับผิดชอบจากปัจจุบัน จํานวน ๔๑ กฎหมาย เหลือ ๒๓ กฎหมาย
เพื่อให้สอดคล้องกับสภาพการณ์ของอาชญากรรมที่เปลี่ยนแปลงไป
ซึ่งหลังจากนี้กรมสอบสวนคดีพิเศษจะได้เสนอเรื่องต่อคณะรัฐมนตรีตามขั้นตอนต่อไป
พร้อมทั้งได้เห็นชอบในหลักการร่างประกาศ กคพ. (ฉบับที่ ..) พ.ศ. ....
เรื่อง กําหนดรายละเอียดของลักษณะของการกระทําความผิดที่เป็นคดีพิเศษ
ตามมาตรา ๒๑ วรรคหนึ่ง (๑) แห่งพระราชบัญญัติการสอบสวนคดีพิเศษ พ.ศ. ๒๕๔๗
เพื่อประกาศรายละเอียดความผิดที่เป็นคดีพิเศษของกฎหมาย
ที่จะอยู่ในความรับผิดชอบที่เหลืออยู่ ๒๓ กฎหมาย (ในเบื้องต้น)
ซึ่งในเบื้องต้นได้ให้กรมสอบสวนคดีพิเศษร่วมประชุมรับฟังความคิดเห็นกับหน่วยงานที่เกี่ยวข้อง
และประสานกับผู้แทนสํานักงานคณะกรรมการกฤษฎีกา เพื่อจัดทํารายละเอียดร่างประกาศฯ
พร้อมทั้งส่งให้คณะกรรมการคดีพิเศษตรวจพิจารณาเพิ่มเติม
เพื่อนําเสนอประธานคณะกรรมการคดีพิเศษลงนามประกาศใช้ต่อไป
รัฐบาลไทย-ข่าวทำเนียบรัฐบาล-ก.แรงงาน จับมือ สภากาชาดไทย ร่วมผลิตหน้ากากผ้า 100,000 ชิ้น แจกประชาชนป้องกันโควิด - 19 [กระทรวงแรงงาน]
วันจันทร์ที่ 13 เมษายน 2563
ก.แรงงาน จับมือ สภากาชาดไทย ร่วมผลิตหน้ากากผ้า 100,000 ชิ้น แจกประชาชนป้องกันโควิด - 19 [กระทรวงแรงงาน]
กระทรวงแรงงาน ร่วมกับ สภากาชาดไทย ผลิตหน้ากากผ้า จํานวน 100,000 ชิ้น เพื่อนําไปส่งมอบแก่ประชาชนป้องกันการแพร่ระบาดของเชื้อไวรัสโควิด – 19
เมื่อวันที่ 13 เมษายน 2563ดร.ดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานพร้อมด้วยนางเธียรรัตน์ นะวะมะวัฒน์ รองปลัดกระทรวงแรงงานและผู้บริหารระดับสูงกระทรวงแรงงาน ให้การต้อนรับนางสุนันทา ศรอนุสิน ผู้อํานวยการสํานักงานยุวกาชาด สภากาชาดไทยและผู้ประกอบการตัดเย็บเสื้อผ้าและสกรีนผ้าจํานวน 3 ราย ประกอบด้วย บริษัท พีเอสเค การ์เม้นท์ บริษัท ทิพวรรณ สปอตกรุ๊ป จํากัด และบริษัท มะลิกู๊ด (ประเทศไทย) จํากัด ในโอกาสเข้าพบเพื่อมอบผ้าสาลู จํานวน 67 ม้วน
นําไปมอบหมายให้สํานักงาน/สถาบันพัฒนาฝีมือแรงงานทั่วประเทศ ตัดเย็บเป็นหน้ากากอนามัย จํานวน 100,000 ชิ้น เพื่อที่สํานักงานยุวกาชาด สภากาชาดไทย จะได้นําไปแจกจ่ายให้กับประชาชนในการป้องกันการแพร่ระบาดของเชื้อไวรัสโควิด – 19
ทั้งนี้ หากผู้ประกอบการรายใดสนใจร่วมโครงการดังกล่าว สามารถติดต่อสอบถามเพิ่มเติมได้ที่สํานักงาน/สถาบันพัฒนาฝีมือแรงงานทั้ง 77 แห่งทั่วประเทศ หรือโทรศัพท์ 088-7783404
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
ชนินทร เพ็ชรทับ ข่าว
13 เมษายน 2563
รัฐบาลไทย-ข่าวทำเนียบรัฐบาล-สบน.ชี้แจงประเด็นการกำหนดสัดส่วนหนี้สาธารณะต่อผลิตภัณฑ์มวลรวมในประเทศ (GDP) ที่ไม่เกินร้อยละ 60
วันศุกร์ที่ 11 มกราคม 2562
สบน.ชี้แจงประเด็นการกําหนดสัดส่วนหนี้สาธารณะต่อผลิตภัณฑ์มวลรวมในประเทศ (GDP) ที่ไม่เกินร้อยละ 60
นางจินดารัตน์ วิริยะทวีกุล ผู้อํานวยการสํานักนโยบายและแผน สํานักงานบริหารหนี้สาธารณะ ชี้แจงประเด็นการกําหนดสัดส่วนหนี้สาธารณะต่อผลิตภัณฑ์มวลรวมในประเทศ (GDP) ที่ไม่เกินร้อยละ 60
นางจินดารัตน์ วิริยะทวีกุล ผู้อํานวยการสํานักนโยบายและแผน สํานักงานบริหารหนี้สาธารณะ ชี้แจงประเด็นการกําหนดสัดส่วนหนี้สาธารณะต่อผลิตภัณฑ์มวลรวมในประเทศ (GDP) ที่ไม่เกินร้อยละ 60
สํานักงานบริหารหนี้สาธารณะขอชี้แจงว่าการกําหนดสัดส่วนหนี้สาธารณะดังกล่าวของไทยในปัจจุบันสอดคล้องกับการกําหนดเพดานหนี้สาธารณะต่อ GDP ในระดับสากล ไม่ว่าจะเป็นของสํานักงานบริหารหนี้สาธารณะต่างประเทศ องค์กรระหว่างประเทศและสถาบันจัดอันดับความน่าเชื่อถือ สัดส่วนนี้เป็นหนึ่งในเครื่องมือที่กระทรวงการคลังใช้ในการบริหารหนี้สาธารณะตลอดมา โดยได้มีการทบทวนสัดส่วนหนี้สาธารณะต่อ GDP ตามพื้นฐานทางเศรษฐกิจและนโยบายการบริหารประเทศของรัฐบาล ทั้งนี้ ปัจจุบันรัฐบาลยังจําเป็นต้องดําเนินนโยบายการคลังแบบขยายตัวเพื่อรองรับการลงทุนในโครงการโครงสร้างพื้นฐานด้านเศรษฐกิจและสังคม และเพื่อเพิ่มขีดความสามารถในการแข่งขันของประเทศ รวมทั้งเป็นการเพิ่มความยืดหยุ่นและพื้นที่ทางการคลังกรณีเกิดวิกฤติเศรษฐกิจหรือความผันผวนในระบบเศรษฐกิจโลก ทั้งนี้ จากการประมาณการในระยะ 5 ปีข้างหน้า พบว่า ระดับหนี้สาธารณะต่อ GDP ก็ยังคงอยู่ภายใต้เพดานร้อยละ 60
โดยที่พระราชบัญญัติวินัยการเงินการคลังของรัฐ พ.ศ. 2561 มีผลบังคับและได้มีการกําหนดสัดส่วนทางการเงินต่างๆ เพื่อใช้เป็นกรอบในการบริหารหนี้สาธารณะ โดยสัดส่วนหนี้สาธารณะต่อ GDP ได้ถูกกําหนดไว้อย่างชัดเจน ซึ่งแตกต่างจากเดิมที่กําหนดเป็นเพียงกรอบความยั่งยืนทางการคลังเพื่อเป็นแนวปฏิบัติเท่านั้น และยังมีการกําหนดสัดส่วนทางการเงินอื่นๆ อีกเพื่อรักษาวินัยทางการคลัง ได้แก่ สัดส่วนภาระหนี้ของรัฐบาลต่อประมาณการรายได้ประจําปีงบประมาณ ซึ่งเป็นตัวชี้วัดความสามารถในการชําระหนี้ (Debt Affordability) และสัดส่วนหนี้สาธารณะที่เป็นเงินตราต่างประเทศต่อหนี้สาธารณะทั้งหมด รวมทั้งกระทรวงการคลังได้เพิ่มเติมการวิเคราะห์สัดส่วนภาระดอกเบี้ยของรัฐบาลต่อประมาณการรายได้ประจําปีงบประมาณ (Interest payment/Revenue) ซึ่งเป็นอีกตัวชี้วัดที่ธนาคารโลกได้แนะนําและใช้อย่างแพร่หลายในต่างประเทศเพื่อให้มั่นใจว่ารัฐบาลมีความสามารถในการชําระหนี้ทั้งในปัจจุบันและระยะปานกลางอีกด้วย
นอกจากนี้ เพื่อส่งเสริมการมีวินัยทางการคลังให้มีความเข้มแข็งมากยิ่งขึ้น คณะกรรมการนโยบายการเงินการคลังของรัฐได้มีประกาศเพื่อกําหนดสัดส่วนงบประมาณเพื่อการชําระหนี้ภาครัฐ (เงินต้น) ไว้ที่ร้อยละ 2.5 – 3.5 ซึ่งถือเป็นครั้งแรกในประวัติศาสตร์การบริหารหนี้สาธารณะของไทยที่ได้มีการกําหนดสัดส่วนดังกล่าวไว้ในกฎหมาย เพื่อรักษาวินัยการเงินการคลังและสร้างความยั่งยืนทางการคลังในระยะปานกลางและระยะยาว
ด้วยเหตุผลข้างต้นนี้ ระดับเพดานหนี้สาธารณะต่อ GDP ที่ร้อยละ 60 เป็นระดับที่เอื้อต่อการเติบโตทางเศรษฐกิจของประเทศ รักษาวินัยทางการคลังและสามารถรองรับปัจจัยเสี่ยงต่างๆ ได้ รวมทั้งกรอบการบริหารหนี้สาธารณะต่างๆ ที่ได้กําหนดไว้ในพระราชบัญญัติวินัยการเงินการคลังของรัฐ พ.ศ. 2561 จะช่วยให้การบริหารหนี้สาธารณะเป็นไปด้วยความรอบคอบ คํานึงถึงความคุ้มค่า ความสามารถในการชําระหนี้ และเสถียรภาพทางเศรษฐกิจ ซึ่งจะส่งผลให้ประเทศไทยเกิดความยั่งยืนทางการคลัง (Fiscal Sustainability) ในระยะยาว
คณะโฆษกสํานักงานบริหารหนี้สาธารณะ
โทร. 02 265 8050 ต่อ 5505
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 2/2560
วันพุธที่ 9 สิงหาคม 2560
รอง นรม. พล.อ.ประวิตรฯ เป็นประธานการประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 2/2560
รอง นรม. พล.อ.ประวิตรฯ เป็นประธานการประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 2/2560
วันนี้ (9 สิงหาคม 2560) เวลา 10.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 2/2560
ที่ประชุมได้รับทราบความก้าวหน้าการดําเนินการของคณะอนุกรรมการภายใต้คณะกรรมการนโยบายบริหารจัดการแร่แห่งชาติ 5 คณะ ต่อจากนั้นที่ประชุมได้รับทราบกรอบนโยบายและแผนยุทธศาสตร์ในการบริหารจัดการทรัพยากรแร่ทองคํา พร้อมรับทราบความก้าวหน้าการดําเนินงานของคณะกรรมการดําเนินการระงับข้อพิพาทระหว่างราชอาณาจักรไทยกับบริษัท คิงส์เกต คอนโซลิเดเต็ด ลิมิเต็ด จํากัด
จากนั้น ที่ประชุมได้พิจารณาและมีมติเห็นชอบการบริหารจัดการอุตสาหกรรมเหมืองแร่ทองคําภายใต้กรอบนโยบายและแผนยุทธศาสตร์ในการบริหารจัดการทรัพยากรแร่ทองคํา ภายใต้กลไกของ คนร. ตามคําสั่งหัวหน้าคณะรักษาความสงบแห่งชาติที่ 72 ซึ่งมีคําสั่งให้ผู้มีอํานาจดําเนินการไปตามกฎหมายที่เกี่ยวข้อง ทั้งนี้ เพื่อประโยชน์ในทางเศรษฐกิจจากการทําเหมืองแร่ทองคําของประเทศภายใต้กรอบนโยบายและแผนยุทธศาสตร์ในการบริหารจัดการทรัพยากรแร่ทองคําที่จะมีการประกาศใช้ โดยจะมีการเพิ่มความเข้มงวดในด้านความปลอดภัย การดูแลผลกระทบต่อสิ่งแวดล้อม และรวมไปถึงประโยชน์ที่ชุมชนจะได้รับ ซึ่ง คนร. มีมติรับข้อพิจารณาในที่ประชุมดังกล่าวเสนอเข้าที่ประชุมคณะรัฐมนตรีเพื่อพิจารณาอีกครั้ง โดยต้องอยู่ภายใต้กรอบนโยบายและแผนยุทธศาสตร์ในการบริหารจัดการทรัพยากรแร่ทองคํา และเงื่อนไขอื่น ๆ ที่กระทรวงอุตสาหกรรมจะกําหนดเพิ่มเติม เพื่อให้การบริหารจัดการอุตสาหกรรมเหมืองแร่ทองคําของประเทศไทยมีการพัฒนาอย่างยั่งยืน สามารถสร้างประโยชน์ทางเศรษฐกิจสูงสุดให้แก่ประเทศ ตลอดจนผลประโยชน์ตอบแทนแก่ภาครัฐและประชาชนมีความเหมาะสมและเป็นธรรม และสามารถป้องกันอันตรายรวมทั้งป้องกันปัญหาผลกระทบต่อสิ่งแวดล้อมและสุขภาพต่าง ๆ ให้อยู่ในเกณฑ์ที่ยอมรับได้และเหมาะสม
ตอนท้ายของการประชุมได้พิจารณาและมีมีมติเห็นชอบ (ร่าง) ประกาศคณะกรรมการนโยบายบริหารจัดการแร่แห่งชาติ เรื่อง การมีส่วนร่วมของประชาชนในการจัดทําแผนแม่บทการบริหารจัดการแร่ โดยที่ประชุมเห็นควรกําหนดการมีส่วนร่วมของประชาชนในการจัดทําแผนแม่บทการบริหารจัดการแร่ โดยให้ดําเนินการตามขั้นตอนดังกล่าวต่อไปนี้ (1) ให้เปิดเผยข้อมูลทั่วไปที่เกี่ยวข้องกับการจัดทําแผนแม่บทการบริหารจัดการแร่ (2) การประชาสัมพันธ์หรือการให้ข้อมูลผ่านช่องทางต่าง ๆ (3) ให้มีการจัดประชุมปรึกษาหารือทางเทคนิค (Technical Meeting) (4) ให้คณะอนุกรรมการจัดทํายุทธศาสตร์ นโยบาย แผนแม่บทการบริหารจัดการแร่ (5) ให้มีการจัดประชุมรับฟังความคิดเห็นของผู้มีส่วนได้ส่วนเสียต่อประเด็นที่เป็นสาระสําคัญใน (ร่าง) แผนแม่บทการบริหารจัดการแร่ (Focus group) (6) ให้มีการจัดประชุมเวทีสาธารณะเพื่อรับฟังความคิดเห็นต่อ (ร่าง) แผนแม่บทการบริหารจัดการแร่ และ (7) ให้คณะอนุกรรมการจัดทํายุทธศาสตร์ นโยบาย แผนแม่บทการบริหารจัดการแร่ กํากับ ติดตาม และประเมินผลเสนอ (ร่าง) แผนแม่บทการบริหารจัดการแร่ด้วย
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ยุติธรรม กำชับมาตรการงดการเยี่ยมญาติ ๑๔ วัน ควบคุมการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) [กระทรวงยุติธรรม]
วันศุกร์ที่ 20 มีนาคม 2563
รมว.ยุติธรรม กําชับมาตรการงดการเยี่ยมญาติ ๑๔ วัน ควบคุมการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) [กระทรวงยุติธรรม]
รมว.ยุติธรรม กําชับมาตรการงดการเยี่ยมญาติ ๑๔ วัน ควบคุมการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙)
ในวันพุธที่ ๑๘ มีนาคม ๒๕๖๓ เวลา ๑๐.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๓ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วยผู้บริหารระดับสูงของกระทรวงยุติธรรม เข้าร่วมประชุม
ทั้งนี้ ภายหลังการประชุม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิตถวัลย์ สุนทรขจิต อธิบดีกรมคุมประพฤติ นางอรัญญา ทองน้ําตะโก อธิบดีกรมบังคับคดี นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน และพันตํารวจเอก ณรัชต์ เศวตนันทน์ อธิบดีกรมราชทัณฑ์ แถลงมาตรการควบคุมการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙)
นายสมศักดิ์ฯ กล่าวว่า กระทรวงยุติธรรมดําเนินนโยบายตามรัฐบาลเรื่องป้องกันไวรัสโควิด-๑๙ โดยให้กรมคุมประพฤติ กรมพินิจและคุ้มครองเด็กและเยาวชน และกรมราชทัณฑ์ งดการเยี่ยมญาติ ๑๔ วัน ตั้งแต่วันที่ ๑๘ - ๓๑ มีนาคม ๒๕๖๓ เพื่อป้องกันการระบาดไวรัสโควิด-๑๙ ก่อนหน้านี้ได้รับรายงานจากกรมราชทัณฑ์ว่า มีญาติผู้ต้องขังที่กลับจากประเทศกลุ่มเสี่ยงก่อนได้รับการตรวจหาเชื้อไวรัสโควิด-๑๙ ผลตรวจพบการติดเชื้อ จากนั้นมีการเดินทางมาเยี่ยมญาติที่เรือนจําแห่งหนึ่ง เป็นการกระทําที่ไม่มีความรับผิดชอบต่อสังคม แต่ยังดีที่ระบบการเยี่ยมผู้ต้องขัง จะมีกําแพงกระจกกั้น และคุยผ่านทางโทรศัพท์กัน ไม่สามารถถึงตัวกันได้
นายสมศักดิ์ฯ กล่าวต่ออีกว่า หลังทราบเรื่องจึงมีการระมัดระวังและให้เจ้าหน้าที่ธุรการ ๒ ราย ของเรือนจําดังกล่าว ไปตรวจหาเชื้อไวรัสโควิด-๑๙ เบื้องต้นแพทย์บอกไม่น่าติดเชื้อ แต่กรมราชทัณฑ์ไม่ได้นิ่งนอนใจ จึงให้ทําการกักตัวเองกว่า ๑๐ วันแล้ว ส่วนงดการเยี่ยมญาติในเรือนจําทั้งหมด เนื่องจากต้องทําให้นักโทษทั้งหมดกว่า ๓๗๐,๐๐๐ คน ปลอดเชื้อ ๑๐๐% เพราะเป็นสถานที่มีความแออัดและเสี่ยงสูงหากมีการติดเชื้อเข้าในเรือนจํา นอกจากนี้ ให้กรมบังคับคดีประสานเจ้าหนี้ เช่น ธนาคาร หรือสถาบันการเงินต่างๆ เลื่อนการบังคับคดีออกไปกว่า ๓ เดือน เพื่อช่วยเหลือประชาชนช่วงไวรัสโควิด-๑๙ ระบาดในประเทศไทย